دومینیکن جمهوریتینده لوئیس مانوئل مدینا آدلی رادیوچو، فیسبوک جان‌لی یاییندا خبر اوخویارکن اؤلدورولدو.
شوک ائدن سالدیری، سان پدرو شهرین‌دکی بیر آلوئر مرکزی‌نین ایچینده یئر آلان رادیو ایستگاهیندا اولدو.
رادیودا تقدیم ائتدیگی خبرلری فیسبوک اوزرینده جان‌لی اولا‌راق یایینلایان مدینا، پروقرام اثناسیندا استودیویا گیرن سیلاح‌لی بیر آدام طرفین‌دن وورولا‌راق اؤلدورولدو.
سالدیرقانلارین استودیویا گیردیگینی گؤرن ساکینلیغینی قوروماغا چالیشیب خبر اوخوماغا داوام ائتسه ده، شاشقینلیغینی گیزله‌یه‌بیلمه‌دی.
آرخا پلان‌دان گلن بیر قادی‌نین "آتش ائدیرلر، آتش ائدیرلر" چیغلیک‌لاری سونراسی سیلاح سس‌لری ائشیدیلدی و مدینایا آتش ائدیلدی.
حادثه‌ده پروقرامین یؤنتمنی و رادیونون رهبری لئو مارتینز ده گولله‌لرین هدفی اولدو و اؤلدو.
رادیودا کاتیب‌لیک ائدن دایابا گارسیا ایسه یارالانیب.
سالدیری‌نین سببی بیلینمدیگی، پولیس اوچ آدامی نظارته گؤتوردو.
